《废寺十首 其十》
明代·胡应麟

寂寞空王座，萧森佛子庐。蛛丝萦石屋，虎迹印山厨。

火灭天然后，灯残慧可馀。悠然念尘世，昏黑重踟蹰。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。